 Onímọ ní Nàìjíríà kò jàǹfàní ìdàgbàsókè ọrọ ajé lábẹ Buhari Lai Mohammed ní ètò ọrọ ajé ti padà sí ojú ọnà ìdàgbàsókè, lẹyìn tó dagun láàrin ọdún 2016 sí 2017. Láti ìgbà tí ètò ìṣakóso nàá ti bẹrẹ ní oríṣiríṣi awuyewuye ti n wáyé lórí àwọn ẹjẹ tí Buahri jẹ lásìkò ìpolongo ìbò tó ṣe ṣáàjú ètò ìdìbò gbogboogbo tó wáyé lọdún 2015, pàápàá lórí ètò ààbò àti ọrọ ajé, pẹlú bí ọpọlọpọ ọmọ Nàìjíríà ṣe n sọ pé ìjọba Buhari kò ṣe tó. Èyí n wáyé nítorí ìkọlù tí àwọn darandaran Fulani n ṣe jákèjádò orílẹ-èdè yìí, àti ní pàtàkì, ìpínlẹ Benue. Bákan nàá ni tí àwọn ìkọlù tí ikọ Boko Haram n ṣe. Fayose sọrọ lori lẹta oloye Ọbasanjọ. Èwo ni ìdáhùn Ṣùgbọn, mínísítà fún ètò ìròyìn àti àṣà, Lai Mohammed, tako àríwísí àwọn tó ni ìṣàkóso Muhammadu Buhari, kò ní àṣeyọrí kankan láti fi hàn fún ọdún mẹta tó ti wà ní ipò. O ni ètò ìṣàkóso nàá ti ṣe ju ohun tí àwọn ènìyàn lérò lọ, pàápàá mímú àyípadà bá ọrọ ètò ààbò, àgbénde ọrọ ajé àti ìgbógun ti ìwà ìbàjẹ, tó jẹ àwọn ohun tó ṣe kókó nínú ẹjẹ tí Buhari jẹ lásìkò ìpolongo ìbò. Ẹwẹ, ó ní ètò ọrọ ajé ti padà sí ojú ọnà ìdàgbàsókè, lẹyìn tó dagun láàrin ọdún 2016 sí 2017. Ṣùgbọn onímọ nípa ètò ọrọ ajé, Kunle Olomofe, tó bá BBC Yoruba sọrọ ní, lóòtọ ni ọrọ ajé Nàìjíríà ti yípadà, ṣùgbọn, kò dé ọdọ àwọn ará ìlú. Bí i ti báwọ? Àlàyé n bẹ nínú fọnrán yìí: Onímọ nípa ètò ọrọ ajé sọrọ lórí ipò tí ọrọ ajé Nàìjíríà wà. Ẹwẹ, onímọ kan nípa ètò ààbò, Ọgbẹni Richard Amuwa, sọ fún BBC Yoruba pé, ohun tí àwọn ará ìlú n sọ ló yẹ kí ìjọba Buhari fi ṣe òdinwọn àṣeyọrí ìṣàkóso rẹ, nítorí pé àwọn ló mọ bí ààbò ṣe wà fún ẹmí àti dúkìá wọn. Àti pé, ó yẹ kí Buhari ti pàárọ àwọn olórí láwọn iléesẹ ètò ààbò Nàìjíríà. Àwọn iròyin tì ẹ leè ní ìfẹ síí: : Ọjọ Kọkàndínlọgbọn, oṣù Karùn ún ni àyájọ ọjọ ètò ìṣèjọba àwaará ní Nàìjíríà, tó sì tún jẹ ọdún kẹta tí Ààrẹ Muhammadu Buhari ti wà ní orí àga ìṣàkóso. 